10/06/2011 | Administración LocalMunicipal
Trazo
Textgo íntegro da Ordenanza reguladora de plantacións forestais, depósito, carga e transporte de madeira de tala

Advertido un erro no anuncio de aprobación definitiva da Ordenanza reguladora de “plantacións forestais, depósito carga e transporte de madeira de tala”, publicado no BOP nº 105 de data 3 de xuño de 2011, reitérase o devandito anuncio. O Pleno do Concello de Trazo, que tivo lugar con data 25 de abril de 2011, aprobou a Ordenanza reguladora de “plantacións forestais, depósito, carga e transporte de madeir ade tala”, unha vez resoltas as alegacións presentadas, tras o anuncio pulicado no Boletín Oficial da Provincial da Coruña nº 243 de data 23 de decembro de 2010, entendéndose polo tanto a devandita Ordenanza definitivamente aprobada. A continuación publícase o texto íntegro da Ordenanza Reguladora de “plantacións forestais, depósito, carga e transporte de madeira de tala”. ARTIGO 1.-É obxecto da presente Ordenanza a regulación de plantacións forestais que se fagan con posterioridade á entrada en vigor da mesma.1.1.- Para os efectos de aplicación desta ordenanza considérase como actividade forestal, aquela que se desenvolve a partir do aproveitamento múltiple dos recursos que proporcionan os terreos nos que vexetan especies arbóreas, sexan de nacemento espontáneo, semente ou plantación, sempre que non sexan características de cultivo agrícola ou fosen obxecto do mesmo.1.2.- O ámbito de aplicación desta ordenanza comprende os terreos clasificados como solo de protección forestal segundo o Plan Xeral de Ordenación Municipal. Comprende ademáis o solo calsificado como de protección de espacios naturais e o solo apto para urbanizar, naqueles lugares donde exista masa forestal. O solo urbano, o solo de nucleo rural e o solo apto para urbanizar onde non existan masas forestais, quedan fóra do ámbito de aplicación desta ordenanza, quedando ademáis prohibido o propio uso forestal nestas clases de solo. ARTIGO 2.- Con carácter básico, a actividade forestal quedará suxeita ó cumprimento da lexislación sectorial en materia de montes, incendios, medio ambiente, estradas, augas, patrimonio ou calquera outra que afecte ás actividades aquí reguladas. As árbores frutais, quedan exceptuadas da aplicación desta ordenanza. Non terán a consideración de plantacións os cerramentos vexetais, que cando non sexan medianeiros deberán cumprir o establecido no art.591 do Código Civil.3.1.- Con carácter xeral as repoboacións forestais situaránse segundo as diferentes especies. As distancias mínimas que se establecen na presente ordenanza son as seguintes: A).- A 10 metros respecto dos terreos sitos en solo rústico de especial protección agropecuaria. b.)- A 50 metros respecto das vivendas ou instalacións preexistentes, para as especies arbóreas incluidas na disposición adicional terceira da Lei 3/2007, do 9 de abril, de protección e defensa contra os incendios forestais de Galicia. c.)- A 10 metros respecto das vivendas ou instalacións preexistentes, para o resto das especies. d).- A 25 metros respecto de industrias ou instalacións preexistentes nas que se desenvolvan actividades perigosas consonte o establecido na lexislación de protección medio ambiental de Galicia. e).- A 3 metros respecto das vías públicas municipais, na que por vías públicas enténdese as de titularidade municipal, pavimentadas ou non, sendo a distancia a elas medida dende a arista exterior da súa explanación.3.2.- Para os efectos desta ordenanza non se considera rota a colindancia entre as plantacións forestais e as fincas de labor, prados, edificios ou vivendas, aínda que existan entre eles vías públicas ou espazos abertos, debéndose respetar as distancias sinaladas neste artigo.3.3.- As distancias mediránse dende o límite exterior da repoboación, entendendo por tal o pé doexemplar dela máis próximo á propiedade veciña, ata o límite medianeiro coa outra propiedade.3.4.- En todo caso, poderán conservarse, en calquera clase de terreo, árbores senlleiras, ou aquelas que cumpran funcións ornamentais ou se atopen illadas e non supoñan un risco para a propagación de incendios forestais. Co obxecto de protexer especialmete o espazo rural e os núcleos de poboación dos incendios, establécense faixas de especial protección naqueles terreos dedicados a monte e as áreas colindantes que abranguen: a.- A totalidade das parcelas que se atopen, fóra do monte, a unha distancia inferior a 25 metros do seu perímetro. b.- A totalidade dos terreos forestais, rasos ou arborados, que se sitúen dentro do monte, a unha distancia inferior a 10 metros do seu perímetro. c.- Unha franxa de 25 metros arredor de calquera edificación, urbanización, obras, instalacións industriais, eléctricas ou infraestructuras de transporte, situadas a menos de 400 metros do monte. Establécense as seguintes prohibicións en materia de repoboación forestal: a) En solo urbano e nucleos rurais. b) En zonas adicadas a labradío, cultivo, prado ou pastos, con independencia da súa cualificación urbanística.6.1.- Os propietarios están obrigados a manter en todo momento limpas de maleza, restos e xérmolos de árbores, as franxas de terreo resultantes das salvagardas das distancias mínimas indicadas nos artigos 3.1 e 4.6.2.- Os propietarios están asimesmo obrigados a manter en todo momento limpas as repoboacións forestais.6.3 Os propietarios dos terreos sitos nas franxas de especial protección están obrigados a manter as mesmas libres de vexetación accesoria a masa principal, e coa masa arbórea rareada. Con carácter xeral e co fin de garantir o efectivo cumprimento desta ordenanza, establécese a obrigatoriedade da comunicación previa á plantación de superficies forestais. Na dita comunicación identificaráse o propietario e a finca de plantación así como a especie e a densidade.8.1.- Para garantir a preservación do medio ambiente e a conservación dos camiños e pistas rurais, e sen prexuizo da necesaria obtención doutros permisos ou autorizacións establécese a obrigatoriedade da comunicación previa da corta de plantacións forestais, cando superen as 20 toneladas TM. A comunicación da corta será efectuada pola persoa física ou xurídica responsable desta, debendo constar na mesma o seguinte: I. Identificación do propietario e madereiro. Especie de madeira obxecto da tala, así como as toneladas a extraer. Identificación da parcela afectada e a súa situación. Lugar de depósito e vías a utilizar para o trnasporte da madeira.8.2.- A persoa ou empresa encargada da tala será responsable directa dos danos ocasioados nas vías públicas municipais como consecuencia do depósito, carga e transporte de madeira, quedando obrigado á reparación destes, incluso con limpeza e retirada de residuos. En todo caso estarán suxeitos o disposto no Título III da presente ordenanza. ARTIGO 9.- O presente artigo, regula en xeral, as tarefas de extracción de madeira, en particular a realización de operacións de depósito, carga e trnsporte en vehículos con peso máximo autorizado superior a 5 Tm de madeira procedente de tala.9.1.- A realización das actividades descritas no parágrafo anterior dentro do territorio do Concello de Trazo estará sometido a licenza.9.2.- A licenza terá carácter anual, e deberá ser renovada antes de que remate o período de vixencia.9.3 As persoas físicas ou xurídicas que realicen tal actividade deberán inscribirse nun rexistro establecido a este efecto, no que se fara constar, como mínimo, a identificación do titular da explotación, a razón social, o N. I. F., e os vehículos adscritos á actividade, con indicación da matrícula e peso máximo autorizado. Terán acceso a dito rexistro aquelas persoas, físicas ou xurídicas, públicas ou privadas que resulten lesionadas nos seus dereitos ou acrediten un interés lexítimo e directo. A solicitude de acceso a dito rexistro farase presencialmente e por escrito aportando DNI e o motivo fundamentado do dereito lesionado ou do interés lexítimo e directo. No caso de que nas operacións de transporte interveñan vehículos de empresas distintas á que se encarga da tala estarán obrigados a inscribilos no rexistro e subrogalos a súa fianza, ou ben á que deposite a propia empresa de transporte.9.4.- Independentemente da taxa que se fixe por tramitación da licenza correspondente na ordenanza fiscal reguladora da taxa por expedición de documentos administrativos, os beneficiarios da licenza deberán presentar xustificantes de ter presentada fianza, por calquera dos procedementos establecidos pola lexislación vixente, polos importes que se indican nos parágrafos seguintes, para responder do amaño dos deterioros que poideran producir nos viais, e a limpeza dos restos das operacións de carga e depósito de madeira. Establécense duas categorías a efectos de fixación de fianzas: a) Vehículos con peso máximo autorizado inferior a 16Tm, 1.600 euros. b) Vehículos con peso máximo autorizado igual ou maior de 16 Tm, 3.100 euros.9.5.- Sen prexuizo do cumprimento do establecido na lexislación urbanística, na de medio ambiente forestal, no Código da Circulación, e demais lexislacións, normas e/ou ordenanzas que poidan ser de aplicación, o posuidor dunha licenza para depósito, carga e transporte de madeira estará obrigado a reparación inmediata dos deterioros producidos nos viais, ou nas infraestructuras anexas, así como á retirada dos restos procedentes das operacións de carga e almacenamento. I. Prohíbese o almacenamento de madeira nas vías públicas. II. Os depósitos de rolla, ramas ou podalla, non poderán invadir a zona de circulación, tanto de vehículos como de persoas, nin menoscabar a funcionalidade das cunetas, tajeas, canalizacións, pontes ou calquera outra infraestrutura auxiliar ou anexa os viais, nin supoñer risco para os usuarios da vía. III. Prohíbese o vertido dos residuos procedentes das operacións reguladas na presente ordenanza en lugares non autorizados expresamente para elo. ARTIGO 10.- Transcorrido un prazo de sete días dende que se produzan os danos, a infracción ou a acumulación de restos, o Concello poderá realizar con cargo á fianza depositada, as operacións de amaño, corrección e/ou retirada de restos, sen prexuizo da sanción que proceda, e de exercer as accións oportunas para resarcirse dos costes, se non foran totalmente cubertos pola fianza. ARTIGO 11.- No caso de incumprimento dos preceptos contidos no presente capítulo, o Concello poderá sancionar os responsables con multas por importe equivalente a unha falta leve. ARTIGO 12. - O exercicio das actividades descritas no presente capítulo, sen posuir a coprrespondente licenza, estará considerada como falta grave, e serálle de aplicación a sanción máxima, sen prexuizo de solicitar da Garda Civil a inmobilización inmediata do vehículo ata a conclusión do expediente, ou a presentación de fianzas polas cantidades máximas que poiderán derivarse da súa instrucción. ARTIGO.- 13.- En todo caso, o incumprimento reiterado ou a falla de pago das cantidades endebedadas en concepto dos preceptos establecidos, unha vez exista resolución firme, suporá a anulación da licenza e, polo tanto, a baixa automática de tódolos vehículos amparados por ela no rexistro, e con elo o decaemento de tódolos dereitos derivados e polo tanto, a prohibición expresa do exercicio das actividades regulamentadas na ordenaza no ámbito do territorio do Concello de Trazo. ARTIGO 14.- Non se concederá nova licenza, renovación, nin novas anotacións no rexistro de vehículos ás persoas físicas ou xurídicas incursas en causa de anulación ou que manteñan débedas derivadas de expediente de sanción, aberto en cumprimento dos preceptos da presente ordenanza ata a conclusión do expediente ou liquidación dos importes pertinentes. ARTIGO 15. - A anulación da licenza implicaría a non concesión de nova licenza durante un período mínimo dun ano a contar dende a data na que exista resolución firme. ARTIGO 16.- Unha segunda anulación da licenza suporá a non concesión de renovación ou nova licenza de actividade á persoa física ou xurídica titular da mesma. ARTIGO 17.- Para os efectos da presente Ordenanza, será infracción administrativa o incumprimento das obrigas, das prohibicións e dos requisitos establecidos nela, así como das condicións impostas mas autorizacións administrativas outorgadas ó seu abeiro.17.1 Con carácter xeral, calquera incumprimento do contido da presente ordenanza considérase como infracción de carácter leve. Considérase infracción grave cando a valoración económica do volume da madeira afectada supere os 6.000 euros, asi como a reincidencia en dúas infraccións leves. Entenderáse que existe reincidencia cando se cometan dúas faltas leves no prazo dun ano, contado dende a data na que adquiríu firmeza a resolución sancionadora.17.2 As infraccións á presente ordenanza serán sancionadas do seguinte xeito: I. As leves, con multa de ata 750,00 euros. I. As graves, con multa de 750,00 euros a 1.500,00 euros En todo caso, e de xeito adicional, impoñeránse as seguintes sancións I.2 euros por cada árbore situada a menos distancia da preceptiva, con obriga da súa retirada e da reposición do terreo ó seu estado primitivo. I. 3 euros por TM de madeira cortada e transportada sen comunicación previa.17.3 Para a gradación das multas atenderáse a súa repercusión, a súa trascendencia polo que respeta o prexuizo causado, ó ánimo de lucro e a contía do beneficio obtido na comisión da infracción.17.4 O exercicio da potestad sancionadora prevista nesta ordenanza requerirá a incoación e instrucción do correspondente expediente administrativo de conformidade co disposto na Lei 30/92, de 26 de novembro, do réxime xurídico das administracións públicas e do procedemento admuinistrativo común e o Real Decreto 1398/1983, de 4 de agosto, polo que se aproba o regulamento de procedemento para o exercicio da potestade sancionadora. ARTIGO 18. - Advertido o incumprimento da presente ordenanza, e resolto o expediente sancionador, requerirase ó responsable da infracción para que se axuste á normativa, outorgándolle un prazo máximo dun mes. Trancorrido o dito prazo sen que se dea cumprimento ó requerimento, sen necesidade de novas notificacións procederáse á execución subsidiaria deste, cargándolle as costas á persoa responsable. A presente ordenanza entrará en vigor, unha vez publicada integramente no boletín ofiocial da provincia” Trazo, 3 de xuño de 2011 O Alcalde, José Dafonte Varela